Berit Kaschan
Berit Kaschan (sündinud 26. detsembril 1985) on eesti luuletaja, kirjandusteadlane ja -terapeut. 2013. aastal kaitses Kaschan Tallinna Ülikoolis magistritöö "Naiskogemuse kujutus ja parandav jutustamine Nora Ikstena ja Aino Perviku romaanide näitel" (juhendajad Tiina Ann Kirss, Ave Mattheus), mis keskendus lugude jutustamise ja müütide psüühikat tasakaalustavale toimele. Ta on töötanud kuraatori ja muuseumipedagoogina A. H. Tammsaare muuseumis Tallinnas , tegevtoimetajana Tallinna Ülikooli kirjastuses ja Eesti Instituudis eesti kirjandust tutvustava ingliskeelse ajakirja Estonian Literary Magazine (ELM) toimetajana. Kaschani luuletused kogumikust "Hommikune vahetus" jõudsid 2020 aastal ka soomekeelsele Eesti Luulekaardile Viron runokartta 2020.